21/05/2018 | Administración LocalMunicipal
Abegondo
Aprobación definitiva da Ordenanza IBI

APROBACION DEFINITIVA MODIFICACIÓN ORDENANZA FISCAL REGULADORA DO IBI O Concello Pleno, en sesión ordinaria celebrada o día 15 de marzo de 2018, adoptou o acordo da aprobación inicial da modificación da ORDENANZA FISCAL REGULADORA DO IMPOSTO SOBRE BENS INMOBLES (IBI). Na data 23 de marzo de 2018 foi publicado o anuncio da aprobación inicial no Boletín Oficial da Provincia da Coruña (BOP núm.57) e no taboleiro municipal de anuncios por un prazo de trinta días, sen que se producisen reclamacións. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. “MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES Artigo 1.1. De conformidade co establecido no art.59.1 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais, o Imposto sobre Bens Inmobles é un tributo de imposición obrigatoria que se esixirá de acordo coas disposicións do citado texto refundido, contidas especialmente entre os artigos 60 e 77.2. Segundo o disposto no art.72 do TRLRFL, os tipos de gravame do imposto sobre bens inmobles, aplicable neste concello quedan fixados nos termos que se establecen no artigo seguinte. Artigo 2.–Tipos de gravame.1. O tipo de gravame do Imposto sobre Bens Inmobles aplicable aos bens de natureza urbana será do 0,60%. 2. O tipo de gravame do Imposto sobre Bens Inmobles aplicable aos bens de natureza rústica será do 0,44%. 3. O tipo de gravame do Imposto sobre Bens Inmobles aplicable aos bens inmobles de características especiais, será do 1,3% para todos os grupos de eles existentes no término municipal. Artigo 3.–Exencións.3.1.–Exención por criterios de eficiencia e economía: Ao abeiro do disposto no artigo 62.4 do TRLRFL, establécese unha exención por cuantía mínima para os bens inmobles de natureza rústica que teñan unha cota líquida inferior a 2,00 euros por liquidación.3.2.–Exención a favor dos bens que sexan titulares os centros sanitarios: Ao abeiro do disposto no artigo 62.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e unha vez asinado o convenio entre o Concello e a Consellería de Sanidade, de cesión da titularidade dos centros sanitarios de titularidade pública ao SERGAS, existentes do Concello, establecede unha exención a favor de ditos bens, sempre que esten afectos ó cumprimento dos fins específicos dos referidos centros. Artigo 4.–Bonificacións. Establécese unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: – Un 95 por cento pola creación de máis de 20 postos de traballo. – Un 75 por cento pola creación de entre 11 e 20 postos de traballo. – Un 50 por cento pola creación de ata 10 postos de traballo. Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aquelas outros nos que se amplíen as instalacións sempre e cando implique creación de emprego. Esta bonificación é potestativa, debendo ser solicitada polo beneficiario, presentando as altas na seguridade social e os contratos de traballo dos novos postos de traballo creados. Corresponde ao Pleno do Concello a declaración de especial interese ou utilidade municipal e o outorgamento das anteriores bonificacións, que se acordará previa solicitude do interesado, presentada con anterioridade é realización do feito impoñible. Disposición derradeira A presente ordenanza fiscal foi aprobada polo Pleno do Concello en sesión celebrada o 15/03/2018, entrará en vigor e será de aplicación ao día seguinte da súa publicación no Boletín oficial da provincia, permanecendo en vigor ata a súa modificación ou derrogación expresa.” O que se fai público para os efectos previstos na citada lexislación. Abegondo, 11 de maio de 2018. O alcalde José Antonio Santiso Miramontes